Prijateljstvo je čarobno, prvi dio

Prvo razdoblje proizvodnje

## Redoslijed epizoda

"**Prijateljstvo je čarobno, prvi dio**", također navedena kao "**Prijateljstvo je čarolija, prvi dio**," ime je prve epizode animirane televizijske emisije *Moj mali Poni: Prijateljstvo je čarolija*. Izašla je kao debi za svoj kanal, *The Hub* i poznata je pod imenom "**Mare in the Moon**," druga titula Crne Princeze. Još jedno ime za nju je "**The Magic of Friendship**" u vodiču *Elements of Harmony.* Prva je polovica dvo-dijelne epizode.

Prema uputama princeze Selestije, Iskra Sumrak ode u Ponigrad da nadgleda pripreme za Proslavu ljetnog Sunca i da se sprijatelji s novim ponijima, ali je Iskra pre okupirana s povratkom Crne Princeze nakon što je bila protjerana tisuću godina

## Produkcija i roba

Dane Tee Dove, Lady Justice, Tall Order, Surprise, i Soarin su se trebali pojaviti u epizodi.

Radnja priče *Friendship is Magic*, koja se vidi u Friendship Is Magic setu darova i Pony Friends Forever Pony Scooter Friends Daisy Dreams & Rarity paketima, je slična radnjama početnih epizoda.

Rozin iznenadni tulum za Iskru se pojavljuje u epizodi "Cakes for the Memories."

Scena prvog susreta Duge Jurić i Iskre se pojavljuje u epizodi "Deep Tissue Memories."

Scena Ivkinog susreta s Iskrom se pojavljuje u epizodi "Harvesting Memories."

## Radnja

### Priča iz knjige

Pripovjedačica opisuje priču dviju princeza koje su vladale Ekvestrijom. Starija sestra je koristila svoju čaroliju da diže Sunce, dok je Mjesec dizala mlađa sestra. Mlađa sestra je s vremenom postala ljubomorna jer su poniji radili stvari tijekom dana i uživali u njegovom svjetlu, dok su spavali noću i time je propuštali. Jedne noći, mlađa sestra odlučila je da neće spustiti Mjesec te se pretvorila u Crni Princezu, pokvarenu kobilu tame, i zaklela da će Ekvestriju zarobiti u viječnoj tami. Njena sestra je iskoristila elemente sklada da protjera svoju mlađu sestru na Mjesec i preuzme kontrolu nad Mjesecom i Suncem. Glas se pretvori u Iskru Sumrak koja pročita da je sklad ostao u Ekvestriji od tada.

### Proročanstvo Crne princeze

Iskru Lemon Hearts, Twinkleshine, i Minuette pozovu na zabavu Noćne Plesačice, ali Iskra kaže da ima previše toga za učiti. Njene prijateljice komentiraju da ju više zanima učenje od prijatelja, no Iskra ih ne sluša. Pobjegne u knjižnicu na vrhu tornja i Piku kaže da pronađe knjigu pod imenom *Predviđanja i Proročanstva*. Iskra spazi da će se Crna Princeza vratiti na dan Proslave ljetnog Sunca, koja je prekosutra. Pošalje pismo Princezi Celestiji da ju upozori. Celestija joj odgovori da, iako joj vjeruje, treba prestati čitati te stare prašnjave knjige.

### Poniji Ponigrada

   Piko pročita ostatak Celestijinog pisma, gdje kaže da Iskra treba otputovati u Ponigrad. U Ponigradu mora motriti pripreme za Proslavu ljetnog Sunca i, još važnije, sprijateljiti se s drugima. Za pripreme je zaduženo pet ponija. Kad Iskra i Piko siđu s kočije, sretnu rozog ponija kojeg pokušaju pozdraviti, no međutim rozi poni vrisne i pobjegne.

#### Ivka

Iskra i Piko moraju posjetiti Ranč slatka jabuka jer tamo pripremaju hranu. Poni koji je zadužen zove se Ivka, i čim ju Iskra pozdravi, Ivka joj užurbano počne tresti kopito, te ju odvede za stol gdje je upozna s obitelji i hranom. Kad Iskra i Piko žele otiči, Ivkina mlađa sestra Cvjetka ih zamoli da ostanu za ručak uz ostatak obitelji, i iako je htjela ići, Iskra im nije mogla reći "ne".

#### Duga Jurić

Nakon ručka, Piko i Iskra idu pronaći drugog ponija. Piko objasni da sljedeći poni, Duga Jurić, čisti nebo od oblaka. Iskra pogleda u nebo i kaže da ne misli da Dugi ide. Baš u tom trenutku se Duga zabije u Iskru. Duga objasni da će očistiti nebo nakon što završi s vježbanjem trikova da ih pokaže na sutrašnjoj izvedbi Magičnih munja. Nakon malo zezanja s Iskrom, Duga kaže da ju jedva čeka ponovno vidjeti.

#### Ljubica

Piko i Iskra idu posjetiti Gradsku vjećnicu koju dekorira Ljubica. Kad Piko ugleda Ljubicu, odmah se zaljubi. Ljubicu šokira Iskrina napuhana griva. Odmah ju odvede u butik gdje joj popravi grivu i ponudi par otmjenih odijela. Kad joj Iskra kaže da je iz Kanterlota, Ljubica poludi, ali kad vidi da je Iskri stavila smaragde na haljinu, odšeta na stranu da pronađe rubine. Iskra i Piko joj pobjegnu iz butika dok je Ljubica zauzeta.

#### Plahuljica

    ​​​​​​​Zadnji poni kojeg Piko i Iskra moraju posjetiti je Plahuljica, pegaz zadužen za glazbu. Kad ju pronađu Iskra i Piko, vide kako Plahuljica vježba pjevanje s ptičicama. Iskra slučajno preplaši ptičice koje se razlete posvuda, i kad pokuša popričati s Plahuljicom, ona postane jako sramežljiva i ne usudi se reći Iskri kako se zove. Kad ju Iskra pokuša ostaviti na miru, Plahuljica ugleda Pika i zavoli ga jer voli bebe zmajeve, i priča s njim na putu do knjižnice. Nakon što stignu do knjižnice, Iskra laže da Piko treba ići spavati i tada uđe u kuću da završi susret.

#### Roza

    Iskra i Piko uđu u knjižnicu gdje Piko komentira da je Iskra bila bezobrazna prema Plahuljici. Iskra se ispriča ali kaže da mora učiti. U početku soba je mračna, no odjednom upale se svjetla i otkrije se da je pregršt ponija unutra koji su čekali Iskru da dođe na zabavu koju je organizirala Roza, rozi poni od maloprije. Iskra se ne želi zabavljati, te bježi u sobu na katu nakon što slučajno popije ljuti umak. Dok je u sobi, Iskra objasni da je izluđena sa svim ponijima Ponigrada zato što zbog njih nije mogla učiti o elementima sklada i još uvijek se brine zbog Crne Princeze. Nakon kratkog vremena gledanja u noćni Mjesec na nebu, počne misliti da proročanstvo nije istinito i nada se da je Princeza Celestija imala pravo.

### Proslava ljetnog Sunca

Gradonačelnica počne najavljivati Proslavu ljetnog Sunca, predstavljajući Princezu Celestiju koja se neočekivano ne pojavi na pozornici, te poniji saznaju kako je princeza nestala. Umjesto Princeze Celestija, Crna Princeza se pojavi iz tamnih oblaka. Poniji se očito boje Crne Princeze, na što ona ima reći: "*Nisam vam dovoljno kraljevska? Zar ne znate tko sam?!*", Duga Jurić ju pokuša zaustaviti, ali Ivka zaustavi nju, dok Roza Crnoj Princezi pokuša pogoditi ime. Iskra ju zatim proglasi tamnorogom Crnom Princezom. Crnu Princezu impresionira Iskrino znanje o njoj i pita je zna li onda zašto je došla, ali Iskra se previše boji da joj išta drugo kaže. Crna Princeza kaže da će noć trajati zauvijek.

## Galerija

*Galerija fotografija o temi: Prijateljstvo je čarobno, prvi dio*
## Izvori

1. ↑ http://mutatingraven.deviantart.com/journal/MLP-FIM-Seasons-1-amp-2-Board-Artist-break-down-286769631
2. ↑ https://www.reddit.com/r/mylittlepony/comments/3mce6e/you\_know\_that\_show\_bible\_leak\_from\_a\_couple\_days/